ΑΝΑΚΟΙΝΩΣΗ 21/9/2018

**ΤΑΥΤΟΠΟΙΗΣΗ ΣΤΟΙΧΕΙΩΝ ΠΡΩΤΟΕΤΩΝ ΦΟΙΤΗΤΩΝ**

Οι πρωτοετείς φοιτητές, εφόσον έχουν ολοκληρώσει την ηλεκτρονική τους εγγραφή, θα πρέπει στο διάστημα που θα γίνει η ταυτοποίηση των στοιχείων τους (δεν έχουν ακόμη ανακοινωθεί οι σχετικές ημερομηνίες από το Υπουργείο Παιδείας) να προσκομίσουν (αυτοπροσώπως ή από νομίμως εξουσιοδοτημένο πρόσωπο) ή να αποστείλουν στη Γραμματεία του Τμήματος τα ακόλουθα δικαιολογητικά:  
1) Εκτυπωμένη και υπογεγραμμένη την ηλεκτρονική αίτηση εγγραφής που υπέβαλαν στο Υπουργείο Παιδείας, Έρευνας και Θρησκευμάτων.

2) Εκτυπωμένο **το Ατομικό Στατιστικό Δελτίο Φοιτητή που συμπλήρωσαν κατα τη διαδικασία της ηλεκτρονικής τους εγγραφής.**

3) Φωτοαντίγραφο αστυνομικής ταυτότητας.

4) Πιστοποιητικό γέννησης (ή άλλο δικαιολογητικό από το οποίο να προκύπτει ο αριθμός μητρώου αρρένων, για τους άρρενες εισαχθέντες).

5) Μια έγχρωμη φωτογραφία τύπου ταυτότητας.

6) Ευκρινές φωτοαντίγραφο του απολυτηρίου Λυκείου.

7) Ευκρινές φωτοαντίγραφο αποδεικτικού καλής γνώσης της αγγλικής γλώσσας επιπέδου Β2 ή ανωτέρου. (Για όσους φοιτητές επιλέξουν ως ξένη γλώσσα τα γαλλικά, ιταλικά ή γερμανικά).

8) Συμπληρωμένη και υπογεγραμμένη την αίτηση εγγραφής στο Τμήμα Αρχιτεκτόνων Μηχανικών.

9) Συμπληρωμένο το έντυπο επιλογής ξένης γλώσσας.

Ο φάκελος των δικαιολογητικών που μπορεί να αποσταλεί και ταχυδρομικώς ή μέσω υπηρεσίας ταχυμεταφοράς, πρέπει πρώτα να έχει θεωρηθεί το γνήσιο της υπογραφής της εκτυπωμένης ηλεκτρονικής αίτησης εγγραφής σε ΚΕΠ, στην παρακάτω διεύθυνση:  
Γραμματεία Τμήματος Αρχιτεκτόνων Μηχανικών  
Πανεπιστήμιο Θεσσαλίας  
Πεδίον Άρεως  
Τ.Κ. 38334, Βόλος  
  
Για την ολοκλήρωση της εγγραφής τους, οι εισαχθέντες στην Τροτοβάθμια Εκπαίδευση με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης, οφείλουν στο ίδιο διάστημα να αποστείλουν με ταχυμεταφορά (courier) ή να καταθέσουν αυτοπροσώπως στη γραμματεία του Τμήματος επιτυχίας τους τη σχετική βεβαίωση ότι είναι εγγεγραμμένοι στα δημοτολόγια Δήμου των Νομών Ξάνθης, Ροδόπης ή Έβρου. Αν έχουν μετεγγραφεί σε άλλο Δήμο άλλης περιοχής τότε πρέπει να αποστείλουν ή να καταθέσουν αυτοπροσώπως, όπως παραπάνω, βεβαίωση του συγκεκριμένου Δήμου από την οποία να προκύπτει ότι μετεγγράφηκαν σ' αυτόν, από Δήμο των ανωτέρω Νομών.  
**Για την περίοδο της ταυτοποίησης η Γραμματεία θα δέχεται τους πρωτοετείς φοιτητές καθημερινά από 10.00 -13.00**